Slikkerstøping+(slip+casting)

=Slikkerstøping= (eng: slip casting)

Prosessen
Slikkerstøping er den meste brukte støpeprosessen. [1] I slikkerstøping blir en vannbasert masse av keramikk- eller metall-pulver helt opp i en porøs form av gips. Massen må ha lav viskositet og passelig flyt for lett å flyte ned i formen. Gipsen absorberer noe av vannet i den ytre massen og det dannes et belegg på gipsveggen. Når ønskelig tykkelse har størknet, blir formen tømt for resterende masse (også kalt “drain casting”) og det hule produktet tas ut ved å åpne formen. [2] Grønnkroppen tørkes videre og brennes eller sintres ved høy temperatur, under smeltepunktet for materialet. [3] [4] Under brenning må det tas høyde for at formen vil krympe opptil 40%, pga. det høye vanninnholdet i massen. [4]

Dette er en primær og ikke-kontinuerlig formingsprosess, dvs. at det gis en helt ny form fra pulver og at det produseres enkeltdeler. [2]

//Figur 1: Slikkerstøping.// [6]

Anvendelse
Slikkerstøping benyttes til å lage store og sammensatte deler, som for eksempel VVS-varer og keramisk kunst som statuer eller figurer. Det blir også laget vasker, toalett og andre keramiske sanitærdeler med slikkerstøping. [3] [5] Materialer som ofte brukes er rustfritt stål, wolfram, molybden, fin keramikk som aluminas og silisium karbider, keramikk, korte og lange fiber. [1]

//Figur 2: Produkter laget ved hjelp av slikkerstøping.// [7]

Fordeler ved slikkerstøping er at det kan produseres store og komplekse former, samt at utstyrskostnadene ikke er så høye. Ulempene er på den andre siden at det produseres få enheter over lang tid og at nøyaktigheten på formene blir unøyaktig pga. komprimeringen. [1]

Økonomi
Figur 3 viser en oversikt over alle pulvermetodene og sammeligning over hva en enhet koster å produsere. Slikkerstøping (slip casting) ligger midt på diagrammet og derfor ikke den dyreste metoden, men heller ikke den billigste.

//Figur 3: Pris per enhet sammenlignet med andre pulvermetodene.// [2]

Andre prosesser for pulverstøping:
Tape-casting Pulver-injeksjonsstøping

Referanser
[1] Kalpakjian, S.: Manufacturing Processes for Engineering Materials, 3rd edition, Addison-Wesley Publishing Company, 1984. [2] CES Edupack 2011, Granta Design [3] Askeland, D.R., Phulé, P.P.: The Science and Engineering of Materials, International student edition, Cengage Learning, 2008. [4] Kleveland, K., HIST, Program for kjemi og materialteknikk, //Forelesning i formeprosesser for materialer//, 29.08.2011 [5] Kalpakjian, S., Schmid, S,R.: Manufacturing Engineering and Technology, Sixth edition in SI units, Pearson Education South Asia Pte Ltd, 2010. [6] [] (nedlastet 28.08.2011) [7] [] (nedlastet 29.08.2011)